Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 910

3. Szakmai gyakorlat Színészgyakorlat-színészmesterség Rendelkezzen: — kiváló elõadói készséggel, — színészi tehetséggel és gyakorlattal, — a kapott szerep önálló kidolgozásához magas fokú technikai tudással, — koncentráló és kontrolláló képességekkel, melyek lehetõvé teszik a színházi kollektív munkában való együttmûködést, — önálló, adottságainak és személyiségének megfelelõ szövegtanulási és szerepgyakorlási módszerrel. Legyen képes: — technikailag, mûvészileg egyaránt — önállóan, tudatosan alkalmazni a korábbi szerepeiben elsajátított gyakorlati ismereteket, — a színészi eszközöket (mozgás, gesztus, mimika, tánc, beszéd, hang, ének, maszk) együttesen beépíteni a szerepformálás folyamatába, — az adott színészi feladat megoldásában széles körû elméleti (mûvészet-, színháztörténet, az esztétika, pszichológia, dramaturgia) ismereteit kreatív módon alkalmazni, — rendezõ szerepelemzésébõl kiindulva szereptanulmányt készíteni a darab szövegértelmezésérõl, (az adott mû stílusa, a szöveg belsõ összefüggései, társadalmi háttér, lélektani problémák, jelmez, maszk, mozgás, beszédmodor), — modern és klasszikus mûvekben, dramaturgiailag fontos szerepeket, fõszerepeket mûvészi színvonalon megjeleníteni. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes